S-536/2021

Mál þetta, sem þingfest var 13. janúar sl. og dómtekið þann 10. febrúar sl., er höfðað með tveimur ákærum útgefnum af lögreglustjóranum á Suðurlandi, annars vegar þann 19. nóvember 2021, og hins vegar þann 7. febrúar 2022, á hendur I-kk-þgf I-kk-þgf, [...]. Mál S- 48/2022, var þingfest þann 10. febrúar sl., með vísan til 1. mgr. 158. gr. laga nr. 88/2008 um meðferð sakamála in fine, og varþað mál þá sameinað máli þessu, með vísan til 1. mgr. 169. gr. sömu laga.

Með ákæru dagsettri 19. nóvember 2021, var mál höfðað á hendur ákærða, fyrir umferðarlagabrot með því að hafa, fimmtudaginn 16. september 2021, ekið bifreiðinni [...] austur Þorlákshafnarveg við Hlíðarendaveg í Sveitarfélaginu Ölfusi, sviptur ökurétti og undiráhrifum áfengis (vínandamagn í blóði 1,78 ‰).

Telst brot ákærða varða við 1. mgr., sbr. 3. mgr. 49. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar.

Með ákæru dagsettri 7. febrúar 2022, var mál höfðað á hendur ákærða, fyrir umferðarlagabrot með því að hafa, að kvöldi miðvikudagsins 15. september 2021, ekið bifreiðinni [...] sviptur ökurétti ævilangt austur Breiðholtsbraut við Ögurhvarf í Kópavogi undir áhrifum áfengis (vínandamagn í blóði 2,2 ‰ ) og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 20 ng/ml).

Telst brot ákærða varða við 1. mgr., sbr. 3. mgr. 49. gr., 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar.

Ákærði kom fyrir dóminn þann 10. febrúar sl., ásamt skipuðum verjanda sínum G-kk-þgf S-x-x R-kk-þgf lögmanni. Var mál S- 48/2022 þá sameinað máli þessu, líkt og áður greinir. Ákærði viðurkenndi skýlaust að hafa gerst sekur um þá háttsemi sem honum er gefin að sök í báðum ákæruskjölum.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir aðaðilumhafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjala. Sannað er að ákærði hefur gerst sekur um þá háttsemi sem honum er gefin að sök í báðum ákærum, eins og henni er lýst hér að framan, og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði níu sinnum áður sætt refsingu. Þann 21. mars 2007 var ákærði meðal annars fundinn sekur um ölvunarakstur. Var hann þá dæmdur til að sæta fangelsi í fjóra mánuði, en þann 3. mars 2009 var honum veitt reynslulausn í eitt ár á eftirstöðvum refsingar, 60 daga.

Var ákærði með framangreindum dómi og sviptur ökurétti ævilangt. Þann 2. apríl 2013 var ákærði fundinn sekur um ölvunarakstur sem og akstur undir áhrifum fíkniefna, og honum gert að sæta fangelsi í þrjá mánuði auk þess sem áréttuð var ævilöng svipting ökuréttar hans. Kemur fram í dóminum að brot ákærða hafi þá verið ítrekað í þriðja sinn. Þann 8. febrúar 2019 var ákærða veitt reynslulausn í eitt ár, á eftirstöðvum refsingar, 10 daga. Þann 6. febrúar 2019 var ákærða gerð sekt, meðal annars vegna aksturs sviptur ökurétti. Þá var ákærða þann 26. júní 2019, gerð sekt meðal annars fyrir aðhafa þann 1. apríl það ár, ekið sviptur ökurétti. Þann 11. nóvember 2020, var ákærði fundinn sekur um ölvunakstur sem og akstur sviptur ökurétti. Með broti sínu þá rauf ákærði skilyrði framangreindrar reynslulausnar og var refsingin dæmd upp. Var ákærði þá og sviptur ökurétti ævilangt. Þávar ákærði þann 11. desember 2020, fundinn sekur um ölvunarakstur og akstur sviptur ökurétti og honum dæmdur hegningarauki við síðastgreindan dóm. Loks var ákærði þann 26. maí 2021, fundinn sekur um ölvunarakstur, akstur undir áhrifum fíkniefna sem og akstur sviptur ökurétti og honum gert að sæta fangelsi í 6 mánuði. Að öðru leyti hefur sakaferill ákærða ekki áhrif við ákvörðun refsingar í máli þessu. Ákærði er nú meðal annars fundinn sekur um ölvunarakstur og akstur undir áhrifum ávana- og fíkniefna og eru þau brot hans, að framangreindu virtu, nú ítrekuð í sjötta sinn. Þá er ákærði nú í fimmta sinn fundinn sekur um akstur sviptur ökurétti.

Refsing ákærða er hæfilega ákveðin fangelsi í tólf mánuði. Með vísan til dómvenju þykja ekki efni til að skilorðsbinda refsinguna. Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að árétta ævilanga sviptingu ökuréttar ákærða. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til greiðslu alls sakarkostnaðar, sem nemur samkvæmt yfirlitum lögreglu samtals 184.518 kr., auk þóknunar skipaðs verjanda, sem er hæfilega ákveðin 164.920 kr., að teknu tilliti til virðisaukaskatt sog ferðakostnað verjanda, 13.680 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, I-kk-nf I-kk-nf, sæti fangelsi í tólf mánuði.

Ákærði er sviptur ökurétti ævilangt.

Ákærði greiði sakarkostnað, samtals 363.118 krónur, þar af þóknun skipaðs verjanda, G-kk-ef S-x-x R-kk-ef lögmanns, 164.920 krónur, að teknu tilliti til virðisaukaskatts og ferðakostnað verjanda, 13.680 krónur.

S-kvk-nf I-kvk-nf.